U skladu s mjerom broj 5.11. iz Akcionog plana za sprovođenje *Strategije socijalne inkluzije Roma i Egipćana u Crnoj Gori 2021-2025* za 2023/2024. akademsku godinu, u cilju povećanja upisa pripadnika/pripadnica romske i egipćanske zajednice na visokoškolske ustanove u Crnoj Gori, Ministarstvo prosvjete raspisuje

**K O N K U R S**

**ZA DODJELU STIPENDIJA STUDENTIMA/STUDENTKINJAMA ROMSKE I EGIPĆANSKE ZAJEDNICE**

**ZA STUDIJSKU 2023/2024 GODINU**

Ministarstvo prosvjete će u skladu sa uslovima Konkursa dodijeliti stipendije studentima i studentkinjama romske i egipćanske zajednice koji pohađaju osnovne studije i dvogodišnje master studije na fakultetima Univerziteta Crne Gore.

**USLOVI KONKURSA**

Pravo na stipendiju mogu ostvariti studenti i studentkinje pripadnici romske i egipćanske nacionalnosti koji pohađaju osnovne i specijalističke studije i dvogodišnje master studije.

**POTREBNA DOKUMENTA**

Studenti/studentkinje koji konkurišu za stipendiju dostavljaju:

1. Prijavu (prijava za prijavljivanje nalazi se na intertnet stranici Ministarstva prosvjete)
2. potvrdu o studiranju
3. uvjerenje o položenim ispitima s prethodne godine studija
4. izjavu da su pripadnici romske i egipćanske zajednice (u slobodnoj formi)
5. uvjerenje o državljanstvu ili kopiju biometrijske lične karte
6. kontakt e-mail adresu, kontakt broj telefona i poštansku adresu na koju primaju poštu

**KRITERIJUMI**

Da bi ispunili kriterijume za dobijanje stipendije, kandidati/kandidatkinje moraju da ispune sljedeće uslove:

1. da nijesu korisnici stipendija i kredita drugih institucija/ustanova ili stipendija koje se dodjeljuju od strane organizacija koje su direktni ili indirektni korisnici Budžeta Crne Gore;
2. da su redovni studenti/studentkinje osnovnih studija i dvogodišnjih master studija na akreditovanom univerzitetu u Crnoj Gori tokom akademske 2023/2024. godine
3. da studenti/studentkinje ne ponavljaju istu godinu studiranja drugi put;
4. da podnesu kompletan i adekvatno popunjen prijavni formular u roku koji je predviđen konkursom.

**ROK ZA PODNOŠENJE DOKUMENATA**

Rok za podnošenje dokumenata je od **1. oktobra do 30. oktobra 2023. godine.**

Nepotpuna i neblagovremena dokumentacija neće se razmatrati.

Podnijeta konkursna dokumenta se ne vraćaju.

Rang lista prihvaćenih aplikacija se pravi na osnovu kompletnih i adekvatno popunjenih prijavnih formulara.

Dokumenta treba dostaviti poštom na adresu:

Ministarstvo prosvjete

Direktorat za obrazovanje manjinskih naroda i nacionalnih zajednica

Ul. Vaka Đurovića b. b. 81000 Podgorica

Poštanski fah 110

Kontakt telefon: 020 / 410 117 i 410 205

Broj, 01-011/23-6574/1

Podgorica, 16. avgust 2023. godine